Després d’anys d’ostracisme del Carnaval a Barcelona, a meitat del 
segle XIX amb la recuperació cultural que va significar la Renaixença, 
la festa va revifar. I ho va fer fomentada per societats festives 
formades per grups de xarons, arrauxats i republicans, grups que 
veien com la transgressió i la sàtira implícita en el carnaval, on el rei 
era un personatge histriònic, encaixava en els seus ideals. En aquells 
anys Sants creixia amb l’arribada de les fàbriques i no és d’estranyar 
que també arribessin tradicions carnavalesques des de Barcelona, 
com les Festes de la Llum. Eren unes festes que convocades pel boca 
orella i en les quals els participants deambulaven pels carrers fins 

acabar a un ball on el beure ocupava un lloc preferent. 


CARNAVAI 

SantsHostafrancsLa Bordeta 



Dissabte, 28 de febrer de 1981 


Matí, a les nou 

v 1 v . 


\ 




Construcció de Carrosses 

sobre les DITES DE SANTS 
al Casinet d'Hostafrancs (Rector Triadó) 


Al segle XX es celebraven rues de carnaval per Sants abans de la 
Guerra Civil, però el triomf del feixisme va significar la prohibició de la 
festa i la seva desaparició de l’àmbit públic fins més enllà del final de 
la dictadura. Des de l’any 1977 es van donar intents per recuperar el 
carnaval a Barcelona amb l’impuls de la Federació d’Associacions de 
Veïns, aconseguint arrencar un ball al Poble Espanyol, però els intents 
de retornar el Carnaval a Barcelona els anys següents van ser nova¬ 
ment prohibits fins al 1980, quan es va donar un permís limitat a una 
rua que va sortir de la plaça de Tetuan. 


El mateix any 1980 un grup d’amics, entre els quals hi havia el cansa¬ 
lader Jordi-Joan Alsina, van decidir celebrar un ball de disfresses al 
carrer de Canalejas, desafiant dues prohibicions encara vigents: anar 
disfressat i reunir-se més de quatre persones a la via pública. Per 
poder-ho fer els joves van disfressar-se d’amagat als portals de les 
cases i a les botigues del carrer. Així doncs, quasi per accident, aquest 
ball a Canalejas es va convertir en el primer acte al carrer del 
Carnaval a la ciutat. No deixa de ser premonitori que aquest primer 
Carnaval de Sants fos una iniciativa veïnal, que sorgís des de baix 
desafiant l’autoritat. L’any següent, quan una Comissió Cívica va 
impulsar celebracions de carnaval als barris, a Sants amb el suport del 
Districte ja es va celebrar una rua que va anar de la plaça de Sants a 
Badal sota el lema “Dites de Sants”. 


La recuperació del carnaval a Sants es va donar en un moment en 
què el teixit associatiu del barri creixia i unia esforços. L’any 1976 les 
principals entitats de Sants, Hostafrancs i la Bordeta, moltes amb gran 


Matí, a les onze fciHers de Màscares i Disfresses 

a les places: Del Sol (Herenio), Can Mantega, Súria i La Farga 
Tardà, a dos quarts de dues [)j nar Popular al Casinet d’Hostafrancs 

\ x \ \ / 

V_/ \ / \ yT 

Tarda, a dos quarts de cinc Cercavila de Can Mantega a la Plaça Súria 

Tarda, a les sis Acte Infantil 

amb el grup "MARDUIX" a la Plaça Súria 

Nit, a dos quarts d’onze Ball çJe DísfreSSeS 

amb el grup "JAZZ BAND 7" a la Plaça d’Osca 

Camerí de maquillatges a l’Ateneu Enciclopèdic Sempre Avant 

COMISSIO CÍVICA DEL CARNAVAL 81, DISTRICTE VII 

_ * 

Cocha • Croii, 13 

Font: AHSM 


tradició assembleària, havien començat a treballar en xarxa amb la 
creació, encara no oficial, del Secretariat d’Entitats. Eren anys de lluites 
col·lectives per aconseguir millores per als barris. Anys del Salvem 
Sants dia a dia o del Quan convé guanyem Cotxeres. Per això no ens 
ha d’estranyar que el Carnaval de Sants fos des d’un bon principi una 
festa participativa, creativa i reivindicativa. 

Cotxeres de Sants, el centre cívic guanyat pel veïnat, es va convertir en 
el bressol del Carnaval santsenc i les entitats, en la seva ànima. Aquest 
fet es va reforçar quan l’organització del Carnaval de Sants va ser 
assumida pel Secretariat l’any 1985. Així doncs, mentre Barcelona 
maldava per trobar un model de Carnaval i les administracions feien 
els possibles per fomentar la participació des de dalt, a Sants es va 
anar afermant un Carnaval artesà creat pels seus veïns i veïnes, una 
festa que ja des dels inicis va servir per crear comunitat i teixir 
complicitats entre veïns, un model de Carnaval que ens explica també un 
model de societat, amb una organització més horitzontal. 



















